FELIN
FÉLIN (pr. Fantassin à Équipements et Liaisons Intégrés, 'tuleviku jalaväe varustus ja kommunikatsioon') on Prantsusmaa jalaväelaste isikliku lahinguvarustuse komplekt, milee töötas välja Safran Electronics & Defense. Komplekti omapära seisneb selle modulaarsuses. Seda nimetatakse ka "tuleviku sõduri varustuseks". Komplektis on kombineeritud automaat FAMAS koos elektroonika, riietuse, taskute ning soomusega. Komplektiga koos kasutatakse SPECTRA kiivrit, millesse on sisse ehitatud reaalajas positsioneerimise ja informeerimise süsteem ning ka öövaatlusseadme valgusvõimendi. Toiteallikaks on kaks liitiumakut.